ORDE do 7 de marzo de 2008 pola que se conceden prórrogas ás axudas derivadas da Orde do 26 de setembro de 2006 de convocatoria das axudas do Programa de estruturación de unidades de investigación en humanidades e ciencias sociais, en réxime de concorrencia competitiva.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/03/2008

Por Orde do 26 de setembro de 2006 (DOG do 11 de outubro) convocáronse as axudas do Programa de estruturación de unidades de investigación en humanidades e ciencias sociais, en réxime de concorrencia competitiva. Convocatoria que foi resolta por orde desta consellería do 19 de decembro de 2006.
Cumprida a tramitación das prórrogas establecidas no artigo 3º da orde de convocatoria, e atendendo ao informe-proposta elevado pola comisión avaliadora a través da  Dirección Xeral de Promoción Científica e Tecnolóxica do SUG, esta consellería
RESOLVE:
Primeiro.-Concederlles aos seguintes profesores-investigadores do Sistema Universitario de Galicia as axudas que a continuación se relacionan para a estruturación das unidades de investigación, para o exercicio 2008, e na contía que se indica en cada caso.
Ver referencia pdf "05600D009P031.PDF"
(1) Os importes da columna Feder están financiados no 80% por fondos Feder e no 20% por fondos da Comunidade Autónoma que cofinancian os fondos europeos.
Segundo.-As solicitudes non incluídas na resolución de concesión de prórrogas entenderanse denegadas ou desestimadas.
Terceiro.-Os pagamentos faranse mediante libramento único e directo ás universidades. Para poder proceder ao libramento dos fondos será preciso que a universidade correspondente expida, na data límite do 31 de outubro do exercicio correspondente á anualidade de que se trate, a certificación expresiva da realización do gasto acompañada dunha memoria explicativa do logro dos obxectivos de consolidación e estruturación do grupo ou rede.
Cuarto.-Os pagamentos realizaranse co cofinanciamento do Fondo Europeo de Desenvolvemento Rexional (Feder) 2007-2013, polo que os beneficiarios das axudas deberán cumprir os requisitos de publicidade que establece artigo 8 do Regulamento 1828/2006, do 8 de decembro de 2006, polo que se fixan normas de desenvolvemento para o Regulamento 1083/2006, polo que se que establecen as disposicións xerais relativas ao Fondo Europeo de Desenvolvemento Rexional, ao Fondo de Social Europeo e ao Fondo de Cohesión, e ao Regulamento 1080/2006 relativo ao Fondo Europeo de Desenvolvemento Rexional, así como cumprir os requisitos de xustificación que estableza esa mesma normativa.
Quinto.-O incumprimento por parte dos beneficiarios de calquera das bases establecidas na orde da convocatoria suporá a perda do dereito a percibir a axuda correspondente.
Sexto.-Contra esta resolución que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 7 de marzo de 2008.
Laura Sánchez Piñón
Conselleira de Educación e Ordenación Universitaria